text: ঝাড়খণ্ডী উপভাষা হলো মূলত ভারতের পশ্চিমবঙ্গের পশ্চিমাংশে এবং ঝাড়খণ্ড ও ওড়িশার কিছু জেলায় বসবাসকারী মানুষদের মুখের ভাষা। এটি বাংলা ভাষার একটি উপভাষা হিসেবে পরিগণিত।
  
  ভৌগোলিক সীমানা
  প্রধানত পশ্চিমবঙ্গের পুরুলিয়া, বাঁকুড়া, বীরভূম ও পশ্চিম বর্ধমান জেলা, ঝাড়খণ্ডের বোকারো, ধানবাদ, সড়াইকেলা, পূর্ব ও পশ্চিম সিংভূম জেলা, এবং ওড়িশার ময়ূরভঞ্জ জেলায় এই উপভাষার প্রচলন লক্ষ্য করা যায়।
  
  বৈশিষ্ট্য
  ১। প্রায় সর্বত্র 'ও'-কার লুপ্ত হয়ে  'অ'-কারে পরিণত হয়েছে।
  যেমন- লোক >লক, মোটা >মটা, ভালো >ভাল, অঘোর >অঘর।
  ২। ক্রিয়াপদে স্বার্থিক 'ক' প্রত্যয়ের প্রচুর প্রয়োগ।
  যেমন- যাবেক, খাবেক, করবেক।
  ৩। নামধাতুর প্রচুর ব্যবহার লক্ষ করা যায়।
  যেমন- জাড়াচ্ছে, গঁধাচ্ছে।
  
  তথ্যসূত্র
  
  বিষয়শ্রেণী:বাংলা ভাষা
  বিষয়শ্রেণী:বাংলা উপভাষা
  বিষয়শ্রেণী:ভারতের ভাষা
  বিষয়শ্রেণী:পশ্চিমবঙ্গের ভাষা
  বিষয়শ্রেণী:ঝাড়খণ্ডের ভাষা
  বিষয়শ্রেণী:ওড়িশার ভাষা
title: ঝাড়খণ্ডী উপভাষা